సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​భరత్‌కు అందులో ఛాన్స్.. దశ తిరిగేదే, అంతలోనే..!
రవితేజ తమ్ముడు భరత్ గురించి ఒక్కొక్క విషయం వెలుగులోకి వస్తున్నాయి
TNN | Updated:
Jun 27, 2017, 12:29PM IST
రోడ్డు ప్రమాదంలో మరణించిన రవితేజ తమ్ముడు భరత్ గురించి ఒక్కొక్క విషయం వెలుగులోకి వస్తున్నాయి. అచ్చం అన్న రూపంలో ఉండి, నటన విషయంలో మంచి టైమింగ్ ను కూడా కలిగి ఉన్న భరత్ మరణాంతర పరిణామాలు చర్చనీయాంశంగా మారుతున్నాయి. ప్రత్యేకించి భరత్ కడచూపుకు కూడా రవితేజ రాకపోవడం, అంత్యక్రియలను కూడా బయటివాళ్లు నిర్వహించడంతో.. భరత్ ను అతడి కుటుంబం ఎందుకు పక్కన పెట్టిందనేది చర్చనీయాంశంగా మారింది. భరత్.. డ్రగ్స్ కేసులో కూడా ఉండటంతో, పలుసార్లు వివాదాస్పద రీతిలో వార్తల్లోకి రావడంతో.. బహుశా ఆ కారణాల చేతే కుటుంబం భరత్ ను దూరం పెట్టిందేమో అనే అభిప్రాయాలు వినిపిస్తున్నాయి.
మరి అసలు విషయం ఏమిటో రవితేజ కుటుంబీకులే చెప్పాల్సి ఉంది. ఆ సంగతలా ఉంటే.. భరత్ అతిగా తాగి, వేగంగా కారును నడపడం వల్లనే ప్రమాదానికి గురై మరణించాడనే మాటా వినిపిస్తోంది. మద్యం మత్తులోనే భరత్ మరణించినప్పటికీ.. ఆ అలవాటును వదిలించుకోవడానికి భరత్ కొన్నాళ్లుగా తీవ్రంగా ప్రయత్నించాడనే మాట వినిపిస్తోంది. అయితే అది అతడికి సాధ్యం కాలేదనే విషయం ప్రమాదం జరిగిన తీరు స్పష్టం చేస్తోంది.